Diari Oficial de la Generalitat Valenciana


Sumari del DOGV 2630, del 21-11-1995 (1995/836770)

ORDRE d'11 d'octubre de 1995, de les conselleries de Cultura, Educació i Ciència, i de Treball i Afers Socials, per la qual es modifica l'Ordre conjunta de 18 de maig de 1995 (DOGV d'01.06.95), que convocava subvencions per al desenvolupament de programes de garantia social en el curs 1995/96.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/10/11/(1)/dof/vci/html**

### Dades del document

Número de DOGV
:   2630

Data del DOGV
:   21-11-1995

Secció del DOGV
:   DISPOSICIONS GENERALS

Número del document
:   1995/836770


Data del document
:   11-10-1995

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE d'11 d'octubre de 1995, de les conselleries de Cultura, Educació i Ciència, i de Treball i Afers Socials, per la qual es modifica l'Ordre conjunta de 18 de maig de 1995 (DOGV d'01.06.95), que convocava subvencions per al desenvolupament de programes de garantia social en el curs 1995/96.   
Les conselleries d'Educació i Ciència, i de Treball i Afers Socials, en l'Ordre de 18 de maig de 1995 (DOGV d'01.06.95), convocaren subvencions per al desenvolupament de programes de garantia social, regulats per l'Ordre de 22 de març de 1994.  
L'esmentada ordre de convocatòria d'ajudes estava dotada amb un import global màxim d'1.363.023.912 pessetes, distribuïdes en dues fases, la primera de les quals seria finançada a càrrec de les línies 4.08 i 7.01 de la secció, servei i programa 22.37.849.11 de la Conselleria d'Educació i Ciència, dotades amb un import màxim de 710.306.413 de pessetes del capítol IV i per un import màxim de 463.440.159 pessetes de capítol VII, restant la segona fase, per un total de 393.699.247 de pessetes, a càrrec del pressupost de la Conselleria de Treball i Afers Socials per a l'any 1996.  
Aquestes quantitats van ser establertes segons estimació prevista, d'acord amb l'execució pressupostària per a aquests programes del curs 1994/95, però la resposta a la convocatòria és la que, finalment, ha determinat i ajustat les quantitats reals necessàries de cada capítol, cosa més difícil de preveure amb més precisió, atés el caràcter encara experimental d'aquests programes, i ja que no era possible, amb antelació, ajustar més quin anava a ser el volum de les sol·licituds en cada capítol, ni els programes que anaven a mantenir el mateix perfil professional que el del curs 1994/95 i que, per tant, necessitarien una inversió menor.  
Així doncs, la Resolució de 27 de juliol de 1995, del director general d'Ordenació i Innovació Educativa, delegat per a això pel conseller de Cultura, Educació i Ciència, segons establia l'Ordre de 18 de maig de 1995, punt 15.1, ha aprovat 119 programes de garantia social, assignant un total de 061.359.071 pessetes de les quals 887.610.739 pessetes corresponen al capítol VII i 073.510.421 pessetes al capítol IV.  
El total de subvencions assignades a l'esmentada resolució ha vingut donat pels màxims establerts en l'Ordre de 18 de maig, de manera que la quantitat de 935.278.924 pessetes gastades en el capítol IV, deixaven disponibles 73.394 pessetes, la qual cosa no permetia l'aprovació de cap altre programa.  
No obstant això, i atés que dels 991.529.485 pessetes, total inicialment consignat en el capítol VII, només s'han gastat en els 119 programes aprovats un total de 252.103.680 pessetes, queden disponibles 83.487.938 pessetes del capítol VII.  
Després de tot el que s'ha exposat, atés que la comissió mixta de programes de garantia social va elevar la proposta d'aprovació al director general d'Ordenació i Innovació Educativa d'un total de 142 programes, dels quals ha estat aprovada subvenció per a 119, en la Resolució de 27 de juliol, i atés que la Conselleria d'Hisenda ha autoritzat una modificació pressupostària passant al capítol IV 97.339.787 pessetes, dels 80.231.340 pessetes disponibles en el capítol VII, queda disponible finalment un total de 74.220.315 pessetes, dels quals 09.307.870 pessetes corresponen al capítol VII i 89.549.823 pessetes corresponen al capítol IV.  
Per tot això, i fent ús de les facultats que ens confereix l'article 35 de la Llei 5/1983, de 30 de desembre, de Govern Valencià (DOGV de 30 de desembre):  
ORDENEM:  
Modificar la dotació econòmica per a finançar la primera fase dels programes de garantia social, prevista en el paràgraf segon del número segon de l'Ordre de 18 de maig de 1995, de les conselleries d'Educació i Ciència i de Treball i Afers Socials, per la qual es convoquen subvencions per al desenvolupament de programes de garantia social, regulats en l'Ordre de 22 de març de 1994, en els termes següents:  
«La primera fase es finançarà a càrrec de les línies 4.08 i 7.01 de la secció, servei i programa 46.27.877.30 de la Conselleria de Cultura, Educació i Ciència dotades amb un import màxim de 861.883.952 pessetes en el capítol IV i per un import màxim de 392.081.818 pessetes en el capítol VII, dels pressupostos de 1995.»  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.  
València, 11 d'octubre de 1995  
El conseller de Cultura, Educació i Ciència,  
FERNANDO VILLALONGA CAMPOS  
El conseller de Treball i Afers Socials,  
JOSÉ SANMARTíN ESPLUGUES


Còpia Permalink ELI